
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 565 
11 Ιουλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση διάταξης του Οργανισμού του Ιδρύμα¬ 
τος Διοικητικού Δικαίου Μ. Στασινοπούλου που 
κυρώθηκε με το 148/1976 Π.Δ/γμα (57Α) .... 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του βασικού χρωματισμού των ειδικών 
σημάτων τέλους άδειας διενέργειας τεχνικών παι- 

γνίων, έτους 1997 . 2 

Άρση της συναρμοδιότητας ΔΟΥ και Κτηματικών 

Υπηρεσιών . 2 

Σύσταση, συγκρότηση και ορισμός μελών της Επιτρο¬ 
πής, για την αναθεώρηση των τεχνικών προδια- 
γραφών, φορολογικών ταμειακών μηχανών 

(φ.τ.μ.) και συστημάτων . ^ 

Κήρυξη υποχρεωτικής της από 13.5.96 ΣΣΕ των Ερ- 
γατοτεχνιτών-τριών Γαντοποιίαζ - Κιβωτοποιΐοζ, 
Δερμάτινων και Πλαστικών Ενδυμάτων και Δερμά¬ 
τινων και Πλαστικών Ειδών Ταξειδίου όλης της χώ¬ 
ρας για το έτος 1996 . * 

Κήρυξη υποχρεωτικής της από 13.5.96 ΣΣΕ των Βυρ- 
σοδεψεργατών-τριών όλης της χώρας για το έτος 

1996 . < 

Κήρυξη υποχρεωτικής της από 15.5.96 ΣΣΕ των 
Υποδηματεργατών-τριών όλης της χώρας για το 

έτος 1996 . 

Κήρυξη υποχρεωτικής της από 6.5.96 ΣΣΕ για τους 
όρους αμοιβής και εργασίας των μισθωτών που 
απασχολούνται σε πτηνοτροφικές και εκκολαπτι- 
κές επιχειρήσεις εμπορίας πουλερικών όλης της 

Χώρας . 1 

Τροποποίηση της Α7α/3124/26.4.84 απόφασης 
Υπουργού Υγείας, Πρόνοιας και Κοιν. Ασφαλί¬ 
σεων . 

Χορήγηση άδειας ασκήσεως επεαγγέλματος Κοινω¬ 
νικού Λειτουργού στο Μπόσγα Αθανάσιο του 
Στέργιου. 1 


Σύσταση Οργανισμού Εσωτερικής Υπηρεσίας του 
Συμβουλίου Περιοχής 5ης Εδαφικής Περιφέρειας 

Νομού Κεφαλληνίας. 

Σύσταση Νομικού Προσώπου στο Δήμο Αγίου Νικο¬ 
λάου Νομού Λασιθίου με την επωνυμία «Γ' Παιδι¬ 
κός Σταθμός Δήμου Αγίου Νικολάου». 


ΠΡΟΕ ΔΡΙΚΑ ΔΙΑΤΑ ΓΜΑΤΑ 

(ΐ) 

Τροποποίηση διάταξης του Οργανισμού του Ιδρύματος 

Διοικητικού Δικαίου Μ. Στασινοπούλου που κυρώ¬ 
θηκε με το 148/1976 Π.Δ/γμα (57Α ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της 4218/4.2.1976 πράξης του 
συμβολαιογράφου Αθηνών Γεωργίου Δημ. Μίχου, με την 
οποία ο Μιχαήλ Ν. Στασινόπουλος σύστησε κοινωφελές 
ίδρυμα με την επωνυμία «ΙΔΡΥΜΑ ΔΙΟΙΚΗΤΙΚΟΥ ΔΙ¬ 
ΚΑΙΟΥ Μ. ΣΤΑΣΙΝΟΠΟΥΛΟΥ», β) του 148/1976 Π.Δ/ 
τος, με το οποίο εγκρίθηκε η σύσταση του ανωτέρω 
ιδρύματος και κυρώθηκε ο Οργανισμός αυτού, γ) του άρ¬ 
θρου 98 του Α.Ν. 2039/1939 και δ) των άρθρων 110 και 
119 του Αστικού Κώδικα. 

2. Την από 11.12.1995 απόφαση του ιδρυτή του ιδρύ¬ 
ματος. 

3. Την 411/24.1.1996 (Φ.Ε.Κ. 58Β ) απόφαση του 
Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ- 
πουργούς Οικονομικών». 

4. Την 39/18.12.1995 γνωμοδότηση του Συμβουλίου 
Εθνικών Κληροδοτημάτων. 

Με πρόταση του Υπουργού Εθνικής Παιδείας και 
θρησκευμάτων και του Υφυπουργού Οικονομικών απο¬ 
φασίζουμε: 

Άρθρο μόνο 

Εγκρίνουμε την τροποποίηση της παρακάτω διάταξης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Οργανισμού διοίκησης και διαχείρισης του Κοινω¬ 
φελούς Ιδρύματος με την επωνυμία «ΙΔΡΥΜΑ ΔΙΟΙΚΗ¬ 
ΤΙΚΟΥ ΔΙΚΑΙΟΥ Μ. ΣΤΑΣΙΝΟΠΟΥΛΟΥ», όπως αποφα- 
σίσθηκε από τον ιδρυτή του ιδρύματος την 
11.12.1995: 

Η παράγραφος 3 του άρθρου 4 (Διοίκησις) αντικαθί¬ 
σταται ως εξής: 

3. Η θητεία του Διοικητικού Συμβουλίου είναι διετής, 
μετά τη λήξη δε αυτής διορίζεται Διοικητικό Συμβούλιο 
επί διετή θητεία, ζώντος μεν του ιδρυτή με απόφαση αυ¬ 
τού, διαφορετικά από Επιτροπή αποτελουμένη από 
τους: 

α. Αικατερίνη Στασινοπούλου - Δρακοπούλου, με ανα¬ 
πληρωτή τον Καθηγητή, Δημήτριο Κόρσο. 

β. Συνέφη Δρακοπούλου, Πρεσβευτή με βαθμό πλη¬ 
ρεξουσίου Υπουργού Α’ τάξης, με αναπληρωτή τον Κα- 
θηγητή Επαμεινώνδα Σπηλιωτόπουλο και 
γ. Ιωάννη Τζεβελεκάκη, Σύμβουλο Επικρατείας, με 
αναπληρωτή το Γεώργιο Παναγιωτόπουλο, Σύμβουλο 
της Επικράτειας. 

Η ιδιότητα του μέλους της Επιτροπής δεν κωλύει το 
διορισμό του ως μέλους του Διοικητικού Συμβουλίου του 
ιδρύματος. 

Στον Υπουργό Εθνικής Παιδείας και θρησκευμάτων 
και τον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 28 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΩΡ. ΠΑΠΑΝΔΡΕΟΥ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1073537/3991/0014 (2) 

Καθορισμός του βασικού χρωματισμού των ειδικών ση¬ 
μάτων τέλους άδειας διενέργειας τεχνικών παιγνίων, 
έτους 1997. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

α) Τις διατάξεις της παρ. 5 του άρθρου 7 του Ν. 2390/ 
1996 (ΦΕΚ Α 54). 

β) Την απόφασή μας 1051461/2621/0014/3.5.1996 
(ΦΕΚ Β 336). 

γ) Την ανάγκη καθορισμού του βασικού χρωματισμού 
των ειδικών σημάτων τέλους άδειας διενέργειας τεχνι¬ 
κών παιγνίων, έτους 1997. 

δ) Την κοινή απόφαση του Πρωθυπουργού και του 
Υπουργού Οικονομικών 411/24.1.1996 «Ανάθεση Αρ¬ 
μοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ Β 58). 
ε) Τις διατάξεις του άρθρου 29Α του Ν. 1558/1985, 


που προστέθηκε με το άρθρο 27 του Ν. 2081/1992 
(ΦΕΚ Α 154) και το γεγονός ότι από την απόφαση αυτή 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Ο βασικός χρωματισμός για όλες τις κατηγορίες των 
ειδικών σημάτων τέλους άδειας διενέργειας τεχνικών 
παιγνίων, έτους 1997, είναι γκρι ανοικτό (ασήμι). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1996 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜ. ΤΑΞΗΣ 

ΓΕΩΡΓ. ΑΝΩΜΕΡΙΤΉΣ ΚΩΝΣΤ. ΓΕΙΤΟΝΑΣ 

-♦- 

Αριθ. 1076053/696/Α0006 (3) 

Αρση της συναρμοδιότητας ΔΟΥ και Κτηματικών Υπη¬ 
ρεσιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) Του άρθρου 32 του Ν. 1828/89 
«Αναμόρφωση Φορολογίας Εισοδήματος και άλλες δια¬ 
τάξεις» (ΦΕΚ Α’ 2), β) του Π.Δ/τος 284/88 «Οργανισμός 
Κεντρικής Υπηρεσίας Υπουργείου Οικονομικών» (ΦΕΚ 
Α' 128) και γ) του Π.Δ/τος 551 /88 «Οργανισμός Νομαρ¬ 
χιών - Οργάνωση Οικονομικών Υπηρεσιών» (ΦΕΚ Α' 
259). 

2. Την αριθμ. 1115298/1252/0006Α/12.10.1995 
απόφασή μας (ΦΕΚ Β' 893), με την οποία οι Προϊστάμε¬ 
νοι των ΔΟΥ και των Κτηματικών Υπηρεσιών Αχαΐας, 
Δυτ. Αττικής, Ηλείας, Ηρακλείου, Θεσπρωτίας, Καβά¬ 
λας, Λακωνίας, Λευκάδος, Ξάνθης, Πρέβεζας, Ρεθύ- 
μνης και Χανίων καθίστανται συναρμόδιοι μέχρι 
31.12.1996 για θέματα δημόσιας περιουσίας, απαλλο¬ 
τριώσεων, εθνικών κληροδοτημάτων και στέγασης δη¬ 
μοσίων υπηρεσιών. 

3. Το από 28.5.1996 έγγραφο της Δ/νσης Διοικ/κού 
(Δ1) του Υπουργείου «Άρση συναρμοδιότητας ΔΟΥ και 
Κτηματικών Υπηρεσιών», αποφασίζουμε: 

1. Αίρουμε από 1.10.1996 τη συναρμοδιότητα σε θέ¬ 
ματα δημόσιας περιουσίας, απαλλοτριώσεων, εθνικών 
κληροδοτημάτων και στέγασης δημοσίων υπηρεσιών, 
που υφίσταται μεταξύ των Δ.Ο.Υ. Νομαρχιών Αχαΐας, 
Δυτ. Αττικής, Ηλείας, Ηρακλείου, Θεσπρωτίας, Καβά¬ 
λας, Λακωνίας, Λευκάδας, Ξάνθης, Πρέβεζας, Ρεθύ- 
μνης και Χανίων και των Κτηματικών Υπηρεσιών των 
ίδιων Νομαρχιών, τα οποία περιέρχονται στην αποκλει¬ 
στική αρμοδιότητα των παραπάνω Κτηματικών Υπηρε¬ 
σιών. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 2 Ιουλίου 1996 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΑΟΠΟΥΛΟΣ 
-♦- 

Αριθ. 1076167/811 /0006Α (4) 

Σύσταση, συγκρότηση και ορισμός μελών της Επιτρο¬ 
πής, για την αναθεώρηση των τεχνικών προδιαγρα¬ 
φών, φορολογικών ταμειακών μηχανών (φ.τ.μ.) και 
συστημάτων. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόιμη: 

1. Τις διατάξεις: 

α) του άρθρου 89 και 128 του Π.Δ. 284/88 «Οργανι¬ 
σμός του Υπουργείου Οικονομικών» (ΦΕΚ128Α'), όπως 
τροποποιήθηκε και ισχύει. 

β) του άρθρου 7 του Ν. 1809/88 «Καθιέρωση ηλε¬ 
κτρονικών ταμειακών μηχανών και άλλες διατάξεις» 
(ΦΕΚ 222 Α ). 

γ) του άρθρου 34 του Ν. 1914/90 «Εκσυγχρονισμός 
και ανάπτυξη του Δημοσίου Τομέα και της κεφαλαιαγο¬ 
ράς, φορολογικές ρυθμίσεις και άλλες διατάξεις» (ΦΕΚ 
178Α). 

δ) του άρθρου 13 του Ν. 2346/1995 «Δαπάνες κίνη¬ 
σης μετακινουμένων προσώπων με εντολή του Δημο¬ 
σίου εντός και εκτός της Επικράτειας για εκτέλεση υπη¬ 
ρεσίας και άλλες διατάξεις» (ΦΕΚ 220 Α’). 

2. Την αριθμ. Σ1659/104/20.6.88 «Τεχνικές Προδια¬ 
γραφές ηλεκτρονικών Ταμειακών Μηχανών» απόφαση 
του Υπουργού Οικονομικών (ΦΕΚ 497 Β'). 

3. Το από 17.5.96 και αριθμ. ΥΣ 104/0015/14.6.96, 
Υπηρεσιακά Σημειώματα της Διεύθυνσης Βιβλίων και 
Στοιχείων του Υπουργείου Οικονομικών. 

4. Την αριθμ. 1031 920/305/Α0006/18.3.94 από¬ 
φαση του Υπουργού Οικονομικών, περί μεταβίβασης 
εξουσίας να υπογράφει «Με εντολή Υπουργού» στον Γ ε¬ 
νικό Γραμματέα του Υπουργείου Οικονομικών κ.λπ. 
(ΦΕΚ 185 Β ). 

5. Το γεγονός ότι, από τις διατάξεις της απόφασης αυ¬ 
τής προκαλείται δαπάνη, σε βάρος του Κρατικού Προϋ¬ 
πολογισμού για την αμοιβή των μελών της Επιτροπής, η 
οποία θα βαρύνει τις πιστώσεις του Προϋπολογισμού 
Εξόδων έτους 1996 του Υπουργείου Οικονομικών (ΚΑΕ 
0515, Ειδ. φορ. 23110). αποφασίζουμε: 

1. Συνιστούμε στο Υπουργείο Οικονομικών Επιτροπή, 
για την αναθεώρηση των τεχνικών προδιαγραφών φορο¬ 
λογικών ταμειακών μηχανών (φ.τ.μ.) και συστημάτων. 

2. Συγκροτούμε την παραπάνω Επιτροπή και ορίζουμε 
τα μέλη αυτής, ώς εξής: 

α) Ανδρέα Κοψιαύτη, υπάλληλο με βαθμό Α' του κλά¬ 
δου ΠΕ Εφοριακών, που υπηρετεί ως Προϊστάμενος της 
Δ/νσης Βιβλίων και Στοιχείων (Δ15), ως Πρόεδρο. 

β) Χρήστο Καψάλη, Ηλεκτρολόγο - Μηχανικό καθη¬ 
γητή του Εθνικού Μετσόβιου Πολυτεχνείου, ως μέλος. 


γ) Ιωάννη Σταθόπουλο, Ηλεκτρολόγο - Μηχανολόγο - 
Μηχανικό, καθηγητή του Εθνικού Μετσόβιου Πολυτε¬ 
χνείου, ως μέλος. 

δ) Παναγιώτη Ζαφειρόπουλο, Ηλεκτρονικό - Μηχα¬ 
νικό Εθνικού Μετσόβιου Πολυτεχνείου, ως μέλος. 

ε) Νικόλαο Κουντούρη, υπάλληλο της Α.Ε. «Καταστή¬ 
ματα Αφορολογήτων Ειδών» υπεύθυνο στον τομέα μη¬ 
χανοργάνωσης, ως μέλος. 

στ) Ευγενία Μανωλοπούλου, Ειδικό Συνεργάτη του 
Υφυπουργού Οικονομικών, ως μέλος. 

- Χρέη Γραμματέα της Επιτροπής θα εκτελεί ο Αντώ¬ 
νιος Γαστεράτος, υπάλληλος με βαθμό Β', του κλάδου 
ΠΕ Εφοριακών, που υπηρετεί στη Διεύθυνση Βιβλίων 
και Στοιχείων. 

3. Έργο της Επιτροπής είναι η σύνταξη και υποβολή 
μελέτης που θα περιλαμβάνει: 

α) Διερεύνηση της υπάρχουσας διαδικασίας έγκρισης 
και παρακολούθησης των φορολογικών ταμειακών μη¬ 
χανών και εντοπισμός αδυναμιών ή προβλημάτων ή 
ασυμφωνιών με νέες τεχνικές δυνατότητες και προτά¬ 
σεις για συγκεκριμένες λύσεις. 

β) Προτάσεις για θέσπιση διαδικασιών διασφάλισης 
των συμφερόντων του Δημοσίου και των χρηστών. 

γ) Αναθεώρηση των υφισταμένων τεχνικών προδια¬ 
γραφών φ.τ.μ. και θέσπιση νέων, για την αντιμετώπιση 
των σύγχρονων αναγκών και την επέκταση της χρήσης 
φορολογικών ταμειακών μηχανών και συστημάτων και 
σε άλλες μορφές συναλλαγών, μετά από σχετική έρευνα 
αγοράς. 

4. Η Επιτροπή θα συνεδριάζει εντός και εκτός του κα¬ 
νονικού ωραρίου λειτουργίας των Υπηρεσιών του Δημο¬ 
σίου, χωρίς περιορισμό εξαιρέσιμων ημερών, αργιών και 
ωρών. 

Το έργο της Επιτροπής θα πρέπει να περατωθεί και να 
παραδοθούν νέες τεχνικές προδιαγραφές και μελέτη με 
προτάσεις, μέχρι 15 Οκτωβρίου 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1996 

Με εντολή Υπουργού 
Η Γενική Γραμματέας 
X. ΧΑΡ ΙΣΙΟΥ 

-♦- 

Αριθ. 10202 ( 5 ) 

Κήρυξη υποχρεωτικής της από 13.5.96 ΣΣΕ των Εργα- 
τοτεχνιτών-τριών Γαντοποιΐας - Κιβωτοποιΐας, Δερ¬ 
μάτινων και Πλαστικών Ενδυμάτων και Δερμάτινων 
και Πλαστικών Ειδών Ταξειδίου όλης της χώρας για το 
έτος 1996. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Τις διατάξεις της απόφασης 80386/90 Υπουργών 

Προεδρίας της Κυβέρνησης και Εργασίας, που εκδό- 
θηκε κατ’ εξουσιοδότηση της παρ. 2 του άρθρου 81 του 
Ν. 1892/90. 

3. Την αρ. 80010/12.2.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 91 /Β/13.2.96). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 19ης Ιουνίου 1996. 

5. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε, δηλαδή ότι οι 
δεσμευόμενοι εργοδότες απασχολούν το 51% των ερ¬ 
γαζομένων του κλάδου, αποφασίζουμε: 

1. Κηρύσσουμε υποχρεωτική την από 13.5.96 ΣΣΕ 
των Εργατοτεχνιτών-τριών, Γαντοποιΐας - Κιβωτοποιΐας, 
Δερμάτινων και Πλαστικών Ενδυμάτων και Δερμάτινων 
και Πλαστικών Ειδών Ταξιδιού όλης της χώρας για το 
έτος 1996, για όλους τους εργοδότες και εργαζόμενους 
του κλάδου που αφορά αυτή. 

2. Η ισχύς της απόφασης αυτής αρχίζει από 20 Μαΐου 
1996. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1996 

Ο ΥΦΥΠΟΥΡΓΟΣ 

ΛΑΜΠΡΟΣ ΚΑΝΕΛΛΟΠΟΥΛΟΣ 
-♦- 

Αριθ. 10203 (6) 

Κήρυξη υποχρεωτικής της από 13.5.96 ΣΣΕ των Βυρσο- 
δεψεργατών-τριών όλης της χώρας για το έτος 1996. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδό- 
θηκε κατ’ εξουσιοδότηση της παρ. 2 του άρθρου 81 του 
Ν. 1892/90. 

3. Την αρ. 80010/12.2.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 91/Β/13.2.96). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 19ης Ιουνίου 1996. 

5. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε, δηλαδή ότι οι 
δεσμευόμενοι εργοδότες απασχολούν το 51% των ερ¬ 
γαζομένων του κλάδου, αποφασίζουμε: 

1. Κηρύσσουμε υποχρεωτική την από 13.5.96 ΣΣΕ 
των Βυρσοδεψεργατών-τριών όλης της χώρας για το 


έτος 1996, για όλους τους εργοδότες και εργαζόμενους 
του κλάδου που αφορά αυτή. 

2. Η ισχύς της απόφασης αυτής αρχίζει από 20 Μαΐου 
1996. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1996 

Ο ΥΦΥΠΟΥΡΓΟΣ 

ΛΑΜΠΡΟΣ ΚΑΝΕΛΛΟΠΟΥΛΟΣ 
-♦- 

Αριθ. 10.204 (7) 

Κήρυξη υποχρεωτικής της από 15.5.96 ΣΣΕτωνΥποδη- 
ματεργατών-τριών όλης της χώρας για το έτος 1996. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδό- 
θηκε κατ’ εξουσιοδότηση της παρ. 2 του άρθρου 81 του 
Ν. 1892/90. 

3. Την αρ. 80010/12.2.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 91/Β/13.2.96). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 19ης Ιουνίου 1996. 

5. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε, δηλαδή ότι οι 
δεσμευόμενοι εργοδότες απασχολούν το 51 % των ερ¬ 
γαζομένων του κλάδου, αποφασίζουμε: 

1. Κηρύσσουμε υποχρεωτική την από 15.5.96 ΣΣΕ 
των Υποδηματεργατών-τριών όλης της χώρας για το 
έτος 1996, για όλους τους εργοδότες και εργαζόμενους 
του κλάδου που αφορά αυτή. 

2. Η ισχύς της απόφασης αυτής αρχίζει από 20 Μαΐου 
1996. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1996 

Ο ΥΦΥΠΟΥΡΓΟΣ 

ΛΑΜΠΡΟΣ ΚΑΝΕΛΛΟΠΟΥΛΟΣ 

Αριθ. 11586 

Κήρυξη υποχρεωτικής της από 6.5.96 ΣΣΕ για τους 
όρους αμοιβής και εργασίας των μισθωτών που απα¬ 
σχολούνται σε πτηνοτροφικές και εκκολαπτικές επι¬ 
χειρήσεις εμπορίας πουλερικών όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδό- 
θηκε κατ’ εξουσιοδότηση της παρ. 2 του άρθρου 81 του 
Ν. 1892/90. 

3. Την αρ. 80010/12.2.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 91/Β/13.2.96). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 19ης Ιουνίου 1996. 

5. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε, δηλαδή ότι οι 
δεσμευόμενοι εργοδότες απασχολούν το 51 % των ερ¬ 
γαζομένων του κλάδου, αποφασίζουμε: 

1. Κηρύσσουμε υποχρεωτική την από 6.5.96 ΣΣΕ για 
τους όρους αμοιβής και εργασίας των μισθωτών που 
απασχολούνται σε πτηνοτροφικές και εκκολαπτικές 
επιχειρήσεις εμπορίας πουλερικών όλης της χώρας, για 
όλους τους εργοδότες και εργαζόμενους του κλάδου 
που αφορά αυτή. 

2. Η ισχύς της απόφασης αυτής αρχίζει από 22 Μαΐου 
1996. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1996 

Ο ΥΦΥΠΟΥΡΓΟΣ 

ΛΑΜΠΡΟΣ ΚΑΝΕΛΛΟΠΟΥΛΟΣ 
-♦- 

Αριθ. Υ8α/οικ. 5004 ^ 

Τροποποίηση της Α7α/31 24/26.4.84 απόφασης 
Υπουργού Υγείας, Πρόνοιας και Κοιν. Ασφαλίσεων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Β.Δ. 665/62 «περί της υγειονομι¬ 
κής περιθάλψεως των τακτικών δημοσίων πολιτικών 
υπαλλήλων, των πολιτικών και στρατιωτικών συνταξιού¬ 
χων, των μελών των οικογενειών αυτών κ.λπ., όπως τρο¬ 
ποποιήθηκε και συμπληρώθηκε μεταγενέστερα. 

2. Τις διατάξεις του άρθρου 11 του Νόμου 1278/82 
«για σύσταη Κεντρικού Συμβουλίου Υγείας». 


3. Το έγγραφο της 26ης Δ/νσης Δημοσιολογιστικων 
Διατάξεων αριθ. 2079998/1174/0026/5.2.96. 

4. Το έγγραφο του Π.Ι.Σ. αριθ. 4544/20.3.84. 

5. Την ανάγκη απλούστευσης της διαδικασίας σε ειδι¬ 
κές περιπτώσεις εξωνοσοκομειακής περίθαλψης. 

6. Την αριθ. ΔΥ/3α/οικ. 158/26.1.96 ΦΕΚ 59Β κοινή 
απόφαση των Πρωθυπουργού και Υπουργού Υγείας και 
Πρόνοιας «για ανάθεση αρμοδιοτήτων» στους Υφυπουρ¬ 
γούς Φρ. Παπαδέλλη και θεοδ. Κοτσώνη, αποφασί¬ 
ζουμε: 

Τροποποιούμε την αριθ. Α7α/3124/26.4.84 από¬ 
φασή μας που δημοσιεύτηκε στο ΦΕΚ 314/21.5.84 
(τ.Β) με την οποία καθορίζαμε ειδικές περιπτώσεις 
εξωνοσοκομειακής νοσηλείας, ως προς την παρ. 2 αυ¬ 
τής, όπου η υποβολή των δικαιολογητικών εξωνοσοκο- 
μειακής περίθαλψης των ασφαλισμένων του Δημοσίου, 
θα γίνεται στις Δ/νσεις Υγείας ή Τμήματα Υγιεινής και 
Υ.Ε.Ε. αντίστοιχα του τόπου που κατοικεί ο κάθε ασφα¬ 
λισμένος και όχι του τόπου που ανήκει οργανικά ο ελε¬ 
γκτής γιατρός που θεώρησε την εντολή. 

Κατά τα άλλα ισχύει όπως έχει η αριθ. Α7α/3124/ 
26.4.84 εγκύκλιός μας. 

Από τις διατάξεις της απόφασης αυτής δεν προκαλεί- 
ται επιπλέον δαπάνη σε βάρος του κρατικού προϋπολο¬ 
γισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 1996 

Ο ΥΦΥΠΟΥΡΓΟΣ 

ΦΡ. ΠΑΠΑΔΕΛΛΗΣ 
-*- 

Αριθ. 1727 < 10) 

Χορήγηση άδειας ασκήσεως επεαγγέλματος Κοινωνι¬ 
κού Λειτουργού στο Μπόσγα Αθανάσιο του Στέργιου. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Με την αριθ. πρωτ. 1727/αριθ. αποφ. 696/25.6.96 
απόφαση του Νομάρχη Δυτ. Αττικής Περ. Παπαπέτρου 
χορηγήθηκε άδεια ασκήσεως επαγγέλματος Κοινωνικού 
Λειτουργού στο Μπόσγα Αθανάσιο του Στέργιου. 
Ελευσίνα, 25 Ιουνίου 1996 

Ο Νομάρχης 
ΠΕΡ. ΠΑΠΑΠΕΤΡΟΥ 

- 4 - 

Αριθ. 5988 (11) 

Σύσταση Οργανισμού Εσωτερικής Υπηρεσίας του Συμ¬ 
βουλίου Περιοχής 5ης Εδαφικής Περιφέρειας Νομού 
Κεφαλληνίας. 

Ο ΑΝΑΠΛΗΡΩΤΗΣ 

ΠΕΡΙΦ/ΚΟΥ Δ/ΝΤΗ Ν. ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων α) 176 του Δημοτικού και 
Κοινοτικού Κώδικα Π. Δ/γμα 410/95 β) 12 του Ν. 
1188/81 και γ) 15 του Ν. 1586/86. 

2. Την αριθ. 23/1996 απόφαση του Διοικητικού Συμ¬ 
βουλίου Περιοχής 5ης Εδαφ. Περιφέρειας σχετικά με τη 
σύσταση Οργανισμού Εσωτερικής Υπηρεσίας του. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 37 Ν. 2190/94 όπως διατυπώθηκε 
στο αριθ. 19/11.6.96 πρακτικό Συνεδριάσεώς του. 

4. Την οικονομική δυνατότητα του Συμβουλίου Περιο¬ 
χής 5ης Εδαφικής Περιφέρειας, αποφασίζουμε: 

Εγκρίνουμε την αριθ. 23/1996 απόφαση του Διοικητι¬ 
κού Συμβουλίου του Συμβουλίου Περιοχής 5ης Εδαφι¬ 
κής Περιφέρειας με την οποία ψηφίζεται ο Οργανισμός 
Εσωτερικής Υπηρεσίας του Συμβουλίου αυτού ο οποίος 
θα εμφανίζει την κατωτέρω σύνθεση. 

1. Τμήμα Διοικητικού Οικονομικού και Παροχής Υπη¬ 
ρεσιών προς τους πολίτες. 

θέσεις Διοικητικού Προσωπικού - Οικονομικού 
α. Κατηγορία Π.Ε. 

Δύο (2) θέσεις Π.Ε. 1 Διοικητικού βαθμού Δ - Α. 
β. Κατηγορία Δ.Ε. 

Μία (1) θέση ΔΕ 1 Διοικητικού βαθμού Δ - Α. 

Μία (1) θέση Δ.Ε. Διοικητικού βαθμού Δ - Α. 
γ. Κατηγορία Π.Ε. 

Μια (1) θέση Διοικητικού (Λογιστή) βαθμού Δ.Α. 

2. Τμήμα σχεδιασμού - προγραμματισμού και Τεχνι¬ 
κής Υποστήριξης. 

θέσεις Τεχνικού Προσωπικού, 
α. Κατηγορία Π.Ε. 

Μία (1) θέση ΠΕ3 Πολιτικού Μηχανικού Δ - Α. 

Β. Κατηγορία Δ.Ε. 

Μία (1) θέση Δ.Σ. 29 οδηγού αυτοκινήτου Δ - Α. 
θέσεις Γεωπονικού Προσωπικού 
α. κατηγορία Π.Ε. 

Μία (1) θέση Γεωπόνου Δ - Α. 

Ο αριθμός του προσωπικού του Συμβουλίου περιοχής 
της 5ης Εδαφ. Περιφέρειας μπορεί να φθάσει τα 15 
άτομα. 

Κάλυψη δαπάνης: 

Από τις διατάξεις της απόφασης αυτής επιβαρύνεται ο 
προϋπολογισμός του Συμβουλίου Περιοχής 5ης εδαφι¬ 
κής περιφέρειας Νομού Κεφαλληνίας με ποσό 
4.025.467 δρχ. ποσό το οποίο έχει προβλεφθεί στον 
προϋπολογισμό του Οικ. έτους 1996. 

Η παρούσα απόφαση να δημοσιευθείστην Εφημερίδα 
της Κυβερνήσεως. 

Αργοστόλι, 27 Ιουνίου 1996 

Με εντολή Γ εν. Γ ραμματέα Περιφ. Ιονίων Νήσων 
Ο Προϊστάμενος Στατ. Υπηρεσίας 
ΘΩΜΑΣ ΚΟΥΚΟΥΛΕΤΣΟΣ 


Αριθ. 4502 (12) 

Σύσταση Νομικού Προσώπου στο Δήμο Αγίου Νικολάου 
Νομού Λασιθίου με την επωνυμία «Γ’ Παιδικός Σταθ¬ 
μός Δήμου Αγίου Νικολάου Λασιθίου». 

(Πράξη 3/1996) 

Ο ΑΝΑΠΛ. ΠΕΡΙΦΕΡ. ΔΙΕΥΘΥΝΤΗ Ν. ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρου 203 του ΔΚΚ (Π.Δ. 410/ 
95) και τις όμοιες του άρθρου 11 παρ. 1 του Ν. 2130/ 
1995 και του άρθρου 2 παρ. 12, 13, 14 Ν. 2307/95. 

2. Τις διατάξεις της παρ. 3 του άρθρου 42 του Ν. 
2218/94. 

3. Την αριθμ. 108/29.4.1996 απόφαση του Δημοτι¬ 
κού Συμβουλίου Αγίου Νικολάου, περί συστάσεως Νομι¬ 
κού Προσώπου με την επωνυμία «Γ' Παιδικός Σταθμός 
Δήμου Αγίου Νικολάου», αποφασίζουμε: 

1. Με την πράξη μας αυτή συστήνουμε Νομικό Πρό¬ 
σωπο με το όνομα «Γ’ Παιδικός Σταθμός Δήμου Αγίου 
Νικολάου», στο Δήμου Αγίου Νικολαόυ Νομού Λασι¬ 
θίου. 

2. Σκοπός του Νομικού Προσώπου είναι: 

α. Η καθημερινή φροντίδα μικρών παιδιών, που εξ’ αι¬ 
τίας της εργασίας των γονέων τους ή λόγω άλλης κοινω¬ 
νικής αιτίας δεν μπορούν να έχουν τη φροντίδα των παι¬ 
διών τους. 

β. Η πολύπλευρη και σφαιρική νοητική, συναισθημα¬ 
τική, κοινωνική, πνευματική και σωματική ανάπτυξη των 
παιδιών, σύμφωνα με τις σύγχρονες επιστημονικές αντι¬ 
λήψεις της παιδαγωγικής. 

γ. Η ευαισθητοποίηση, ενημέρωση και ο προβληματι¬ 
σμός των γονέων σε θέματα αγωγής, ψυχολογίας και 
σχέσεων με τα παιδιά τους. 

δ. Η εξυπηρέτηση των εργαζομένων γονέων και η 
βοήθεια για την αντιμετώπιση των τυχόν κοινωνικών 
προβλημάτων τους. 

2. Το Νομικό Πρόσωπο διοικείται από πενταμελές 
Διοικητικό Συμβούλιο και που αποτελείται από τους: 

α. Τον εκάστοτε Δήμαρχο ή τον Αντιδήμαρχο ή Δημο¬ 
τικό Σύμβουλο σαν Πρόεδρο, που ορίζεται με απόφαση 
του Δημάρχου. 

β. Δύο Δημοτικούς Συμβούλους σαν μέλη που ορίζο¬ 
νται από το Δημοτικό Συμβούλιο και 
γ. Δύο δημότες ή κατοίκους που να έχουν ανάλογη 
επαγγελματική ή κοινωνική δράση ή ειδικές γνώσεις 
ανάλογα με το σκοπό του Νομικού Προσώπου και ο ένας 
τουλάχιστον να είναι γονέας παιδιού του Παιδικού Σταθ¬ 
μού που επίσης ορίζονται από το Δημοτικό Συμβούλιο 
σαν μέλη. 

4. Πόροι του Νομικού Προσώπου: 
α. Η ετήσια επιχορήγηση του Δήμου με ποσό μέχρι 
1.000.000 δρχ. 

β. Επιχορήγηση και κάθε άλλη παροχή του κράτους 
προς το Νομικό Πρόσωπο είτε προς το Δήμο για το Νο¬ 
μικό τούτο Πρόσωπο. 

γ. Κάθε είδους συνδρομές, εισφορές, δωρεές, κλη¬ 
ρονομιές και κληροδοσίες. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


6093 


δ. Πρόσοδοι από την ίδια αυτού περιουσία. 

ε. Κάθε άλλη νόμιμη πρόσοδος από την παροχή υπη¬ 
ρεσιών του ίδιου Νομικού Προσώπου. 

5. Περιουσία του Νομικού Προσώπου θα αποτελόσουν 
τα ακίνητα και ο εξοπλισμός του υπάρχοντος παιδικού 
σταθμού και κάθε άλλη κινητή ή ακίνητη περιουσία που 
θα παραχωρηθεί με απόφαση του Δημοτικού Συμβου¬ 
λίου στο Νομικό Πρόσωπο. 

6. Το Νομικό αυτό Πρόσωπο εκπροσωπείται στα δικα¬ 
στήρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 


Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου 
ύψους περίπου 1.000.000 δρχ. για το τρέχον έτος, πε¬ 
ρίπου 1.000.000 δρχ. για το 1997 και περίπου το ίδο 
ποσό για τα επόμενα έτη. 

Η παρούσα να δημοσιευθεί στην Εφημερίδα της Κυ- 
βερνήσεως. 

Άγιος Νικόλαος, 24 Ιουνίου 1996 

Με εντολή Γενικού Γραμ. Περιφ. Κρήτης 
Ο Αναπλ. Περιφερειακού Διευθυντή 
ΓΙΩΡΓΟΣ ΠΟΤΑΜΙΑΝΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 « ΑΘΗΝΑ 104 32 * ΤΕΙΈΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248186 

Οδηγίες για δημοσιεύματα Α.Ε.-Ε.Π.Ε 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 8-8 Τ.Κ. 185 31 4171307 

ΠΑΤΡΑ (081) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0851) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 891 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανύβσέλιδο ή μέρος οπού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμος ΠΑ. Συμβάσεις κτλ.) 

30.000 δρχ. 

1 500 δρχ. 

Β' (Υπουργικές αποφάσεις κτλ.) 

50.000 · 

2.500 > 

Γ (Διορισμοί, απολύσεις κτλ. Δημ. Υπαλλήλων) 

10.000 . 

500 > 

Α' (Απαλλοτριώσεις, πολεοδομία κτλ.) 

50.000 · 

2.500 » 

Αναπτυξιακόν Πράξεων (Τ.Α.Π.Σ.) 

25.000 · 

1.250 . 

ΜΠ.Δ.Δ. (Διορισμοί κτλ προσωπικού ΝΠΔΔ) 

10.000 · 

500 . 

Παράρτημα (Πίνακες εππυχόντων διαγωνισμών) 

5.000 · 

250 · 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 > 

Ανωτάτου Ειδικού Δικαστηρίου (Α.Ε.Δ.) 

3.000 · 

150 · 

Ανωνύμων Εταιρειών 4 Ε.Π.Ε. 

150.000 · 

7.500 · 

Προκηρύξεων ΑΧΕ.Π. 

10.000 · 

500 · 

ΠΑ ΟΑΑ ΤΑ ΤΕΥΧΗ ΕΚΤΟΣ Α.Ε Α Ε.Π.Ε. 

120.000 · 

6.000 · 


• Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποοοστού του ΤΑΠΕΤ που αντιστοιχεί σε συνδρομές, ασπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού , μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές γις μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00* έως 13.00* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























